Ó jöjjetek mind ide, kisgyerekek,
Meglátni, ki jászolban most született.
Ez éjen a mennyből a földre lejött,
A jó Atya adta a szent örömöt.

Nincs fény odabenn, csak egy enyhe sugár,
Hol csendben úgy alszik az égi Király.
Oly édes a kisded, oly angyali szép,
Nem lát soha szebbet a föld sem az ég.

Ott fekszik a széna s a szalma között,
Szűz Mária nézi s a József is Őt.
A pásztorok arcra lehullanak ott,
S zeng angyali kar neki hódolatot.

Jöjj, térdre borulj te is, áldva imádd,
Miképpen a pásztorok, Isten Fiát,
S úgy zengjen az ajkon a víg, üde dal,
Mint boldogan énekel angyali kar!

Ó, Jézus, fogadd el az én szívemet,
Oly boldogan átadom azt teneked!
Lemosva a bűntől a mennybe fogadj,
És majd veled ott örök életet adj!

Sáv 1
Words